Három európai modell is bekerült Amerika legrosszabb autói közé
A Consumer Reports címû amerikai fogyasztóvédelmi magazin közzétette az általa legkevésbé ajánlott tíz autó listáját, amelyre egy Fiat, egy Mercedes és egy Land Rover is felkerült.
Noha a Mercedes éppen kedden jelentette be, hogy 77 milliárd forintos bõvítést hajt végre a kecskeméti üzemben, magyar szempontból napi rossz hír, hogy a legkevesebb pontot kapott autók listájára a kizárólag Magyarországon gyártott CLA 250 is felkerült.

Az elismert fogyasztóvédelmi lap szerint a CLA "a legrosszabb kompakt luxusautó" a piacon, a belseje zajos és szûkös. Noha a magazinnak nem tetszett az autó, a CLA-eladások az elmúlt évben nyolc százalékkal nõttek Amerikában.

A Consumer Reports listáján szereplõ összes autó 62-nél kevesebb pontot kapott (1-100-ig pontozzák az autókat), az abszolút legrosszabb eredményt a Fiat 500L érte el 31 ponttal. Az olasz egyterû a legmegbízhatatlanabb autó volt a vizsgálatban, ezen kívül túl keményen rugózik, kényelmetlenek az ülései, és rossz a vezetõi pozíciója is. A vásárlók is elégedetlenek vele, és a töréstesztje sem a legjobb.  

A harmadik európai gyártású autó, ami a listán szerepel, a Land Rover Discovery Sport. Az amerikai fogyasztóvédõk szerint nehéz adagolni ebben a négyhengeres benzines turbómotor erejét, a váltó lassan reagál és nem vált simán, a futómû túl feszes, az útfekvés és a belsõ minõségérzet átlag alatti, akárcsak a várható megbízhatóság.

Az amerikai lap tízes listájának további szereplõi: Mitsubishi Mirage, Chrysler 200, Lincoln MKS, Dodge Journey, Cadillac Escalade, Chrysler Town & Country, illetve legrosszabb zöld (alternatív) autóként a Mitsubishi i-MiEV.
Mercedes-Benz Mercedes-Benz CLA autós hír